b'\n_START_ARTICLE_\nElagabalas\n_START_SECTION_\n\xc5\xa0eima\n_START_PARAGRAPH_\nElagabalas buvo Seksto Varijaus Marcelo ir Julijos Soemijas Basianos s\xc5\xabnus. Jo t\xc4\x97vas priklaus\xc4\x97 raiteli\xc5\xb3 klasei, bet v\xc4\x97liau i\xc5\xa1kilo iki senatoriaus. Jo senel\xc4\x97 buvo Julija Mesa, konsulo Julijaus Avito na\xc5\xa1l\xc4\x97, Julijos Domnos sesuo ir Septimijaus Severo svain\xc4\x97. Julija Soemijas buvo Karakalos pusseser\xc4\x97. Kiti giminai\xc4\x8diai: teta Julija Avita Mam\xc4\x97ja, d\xc4\x97d\xc4\x97 Gesijus Markianas ir j\xc5\xb3 s\xc5\xabnus Aleksandras Severas. Elagabalo \xc5\xa1eima tur\xc4\x97jo paveldimas teises \xc4\xaf saul\xc4\x97s dievo El\xe2\x80\x93Gabalo kunigyst\xc4\x99. Elagabalas buvo vyriausias El-Gabalo \xc5\xbeynys Emesoje (Homs \xc5\xa1i\xc5\xb3 laik\xc5\xb3 Sirijoje).\n_START_SECTION_\nI\xc5\xa1kilimas\n_START_PARAGRAPH_\nKai imperatorius Makrinas u\xc5\xbe\xc4\x97m\xc4\x97 sost\xc4\x85, jis i\xc5\xa1tr\xc4\x97m\xc4\x97 Julij\xc4\x85 Mes\xc4\x85 ir abi jos dukras su vyriausiu an\xc5\xabku Elagabalu \xc4\xaf jos dvar\xc4\x85 Emesoje. Julija Mesa prad\xc4\x97jo s\xc4\x85moksl\xc4\x85 su savo eunuchu patar\xc4\x97ju, Elagabalo mokytoju Ganiu nuversti Makrin\xc4\x85 beveik nuo atvykimo \xc4\xaf Sirij\xc4\x85. Ji nusprend\xc4\x97 savo keturiolikos met\xc5\xb3 an\xc5\xabk\xc4\x85 Elagabal\xc4\x85 padaryti imperatoriumi. Pats Elagabalas ir jo motina mielai sutiko su planu ir melagingai parei\xc5\xa1k\xc4\x97, kad jis yra nesantuokinis Karakalos s\xc5\xabnus. Kai Julija Mesa pademonstravo III Gallica legionui Rafanoje savo turtus, jis prisiek\xc4\x97 i\xc5\xa1tikimybe Elagabalui. 218\xc2\xa0m. gegu\xc5\xbe\xc4\x97s 16 d. saul\xc4\x97tek\xc4\xaf Publijus Valerijus Komazonas Eutychianas, legiono vadas, paskelb\xc4\x97 j\xc4\xaf imperatoriumi. Jis pasi\xc4\x97m\xc4\x97 Karakalos vard\xc4\x85 (Markas Aurelijus Antoninas) sustiprinti savo pozicijai._NEWLINE_Makrinas nusiunt\xc4\x97 lai\xc5\xa1k\xc4\x85 senatui demaskuodamas Elagabal\xc4\x85 kaip apsimet\xc4\x97l\xc4\xaf ir paskelbdamas j\xc4\xaf pami\xc5\xa1\xc4\x97liu. Abu konsulai ir kiti auk\xc5\xa1ti Romos vald\xc5\xbeios pareig\xc5\xabnai, \xc4\xafskaitant Pretorij\xc5\xb3 sargyb\xc4\x85, pasmerk\xc4\x97 j\xc4\xaf ir tod\xc4\x97l senatas paskelb\xc4\x97 kar\xc4\x85 prie\xc5\xa1 Elagabal\xc4\x85 ir Julija Mesa. Makrinas ir jo s\xc5\xabnus, susilpninti II Parthica legiono dezertyravimo d\xc4\x97l Julijos Mesos ky\xc5\xa1i\xc5\xb3 ir pa\xc5\xbead\xc5\xb3, buvo nugal\xc4\x97ti 218\xc2\xa0m. bir\xc5\xbeelio 8 d. prie Antiochijos. Makrinas pab\xc4\x97go \xc4\xaf Italij\xc4\x85, apsimet\xc4\x99s pasiuntiniu, ta\xc4\x8diau buvo pagautas prie Chalkedono ir v\xc4\x97liau jam buvo \xc4\xafvykdyta mirties bausm\xc4\x97 Kapadokijoje. Jo s\xc5\xabnus Diadumenianas buvo pasi\xc5\xb3stas \xc4\xaf part\xc5\xb3 r\xc5\xabmus, bet Zeugma j\xc4\xaf pagavo ir jam irgi \xc4\xafvykdyta mirties bausm\xc4\x97._NEWLINE_Elagabalas paskelb\xc4\x97, kad pergal\xc4\x97 Antiochijoje yra jo valdymo pirmoji diena ir pasi\xc4\x97m\xc4\x97 imperatoriaus titul\xc4\x85 be senato patvirtinimo. Tai buvo tradicij\xc5\xb3 pa\xc5\xbeeidimas, bet \xc4\xafprasta III a. Romos imperatori\xc5\xb3 praktika. \xc4\xae Rom\xc4\x85 buvo nusi\xc5\xb3sti susitaikymo lai\xc5\xa1kai, suteikiantys amnestij\xc4\x85 senatui ir pripa\xc5\xbe\xc4\xafstantys \xc4\xafstatymus. Jis taip pat pasmerk\xc4\x97 lai\xc5\xa1ke Makrin\xc4\x85: \xe2\x80\x9eJis \xc4\x97m\xc4\x97 peikti mano am\xc5\xbei\xc5\xb3, kai pats paskyr\xc4\x97 penkeri\xc5\xb3 met\xc5\xb3 s\xc5\xabn\xc5\xb3 [imperatoriumi]\xe2\x80\x9c._NEWLINE_Senatoriai pripa\xc5\xbeino j\xc4\xaf imperatoriumi ir Karakalos s\xc5\xabnum. Senatas sudievino Karakal\xc4\x85 ir Julij\xc4\x85 Domn\xc4\x85, Julija Mesa ir Julija Soemijas gavo Augustos titulus, o Makrino ir Diadumeniano vardai buvo Senato prakeikti ir apjuodinti._NEWLINE_Elagabalas ir jo palyda praleido 218\xc2\xa0m. \xc5\xbeiem\xc4\x85 Nikomedijos mieste, Bitinijoje. Joje Elagabalo religiniai \xc4\xafsitikinimai prad\xc4\x97jo kelti problem\xc5\xb3. Vietiniai Romos pilie\xc4\x8diai buvo apstulbinti jo religin\xc4\x97s praktikos ir Ganys buvo nu\xc5\xbeudytas, kai band\xc4\x97 numal\xc5\xa1inti v\xc4\x97liau kilusius mai\xc5\xa1tus. Historia Augusta ra\xc5\xa1o, kad i\xc5\xa1 ties\xc5\xb3 naujasis imperatorius nu\xc5\xbeud\xc4\x97 Gan\xc4\xaf, nes \xc5\xa1is vert\xc4\x97 Elagabal\xc4\x85 gyventi \xe2\x80\x9esaikingai ir i\xc5\xa1mintingai\xe2\x80\x9c. Julija Mesa, nor\xc4\x97dama pad\xc4\x97ti rom\xc4\x97nams susitaikyti su mintim, kad ryt\xc5\xb3 \xc5\xbeynys yra j\xc5\xb3 naujasis imperatorius, nusiunt\xc4\x97 Elagabalo su \xc5\xbeynio drabu\xc5\xbeiais paveiksl\xc4\x85 \xc4\xaf Rom\xc4\x85 ir pakabino vir\xc5\xa1 deiv\xc4\x97s Viktorijos statulos Senato pastate. Tai pastat\xc4\x97 senatorius \xc4\xaf kebli\xc4\x85 pozicij\xc4\x85: jie aukoja ir meld\xc5\xbeiasi Elagabalui, kai tik kreipiasi \xc4\xaf Viktorij\xc4\x85.\n_START_SECTION_\nTapimas imperatoriumi\n_START_PARAGRAPH_\nElagabalas u\xc5\xbetruko Ma\xc5\xbeojoje Azijoje, kol senatorius Veras, vadovaujantis Legio III Gallica, ir Gelijaus Maksimo IV Scythica legionas sutriu\xc5\xa1kino trumpalaikius mai\xc5\xa1tus. Kai palyda pasiek\xc4\x97 Rom\xc4\x85 219\xc2\xa0m. ruden\xc4\xaf, Komazonas ir kiti Julijos Mesos ir Elagabalo s\xc4\x85jungininkai gavo galingus ir pelningus postus, taip \xc4\xafsiutindami senatorius, kurie juos nelaik\xc4\x97 to vertais. Komazonas tarnaus Romos miesto prefektu tris karus ir konsulu dukart. Kiti \xc4\x97jo pareigas \xc4\xafvairiuose postuose, \xc4\xafskaitant konsulo. Elagabalas band\xc4\x97 savo numanom\xc4\x85 meilu\xc5\xbe\xc4\xaf Hierokl\xc4\xaf paskelbti Cezariu, kai kitas numanomas meilu\xc5\xbeis Zotikas buvo paskirtas \xc4\xaf neadministracin\xc4\xaf, bet \xc4\xaftaking\xc4\x85 Kubikuliarijaus post\xc4\x85. Jo amnestijos pasi\xc5\xablymas Romos \xc4\xaftakingiesiems buvo gerbiamas, nors teisininkas Ulpianas ir buvo i\xc5\xa1tremtas._NEWLINE_Ry\xc5\xa1iai tarp Julijos Mesos, Julijos Soemijas ir Elagabalo i\xc5\xa1 prad\xc5\xbei\xc5\xb3 buvo tvirti. Jo motina ir senel\xc4\x97 buvo pirmosios moterys \xc4\xafleistos \xc4\xaf senat\xc4\x85 ir abi gavo senatori\xc5\xb3 titulus: Soemijas gavo Clarissima, o Mesa labiau ne\xc4\xafprast\xc4\x85 Mater Castrorum et Senatus titul\xc4\x85. Kai Julija Mesa band\xc4\x97 \xc4\xafsitvirtinti kaip vald\xc5\xbeia u\xc5\xbe sosto ir tokiu b\xc5\xabdu tapti galingiausia moterim pasaulyje, Elagabalas pasirei\xc5\xa1k\xc4\x97 kaip visi\xc5\xa1kai nepriklausomas ir nekontroliuojamas.\n_START_SECTION_\nReliginiai nesutarimai\n_START_PARAGRAPH_\nNuo Septimijaus Severo valdymo laik\xc5\xb3 i\xc5\xa1augo Saul\xc4\x97s kulto reik\xc5\xa1m\xc4\x97. Elagabalas \xc4\x8dia \xc4\xaf\xc5\xbevelg\xc4\x97 galimyb\xc4\x99 padaryti savo diev\xc4\x85 El-Gabal rom\xc4\x97n\xc5\xb3 pantenono vyriausiuoju dievu. El-Gabal, pervadintas Deus Sol Invictus, pakeit\xc4\x97 Jupiter\xc4\xaf. Kaip dviej\xc5\xb3 religij\xc5\xb3 s\xc4\x85jungos \xc5\xbeenkl\xc4\x85, Elgabalas Astart\xc4\x99, Minevr\xc4\x85 ar Uranij\xc4\x85 (ar ka\xc5\xbekok\xc4\xaf \xc5\xa1i\xc5\xb3 trij\xc5\xb3 deivi\xc5\xb3 jungin\xc4\xaf) padar\xc4\x97 El-Gabal \xc5\xbemona. Be to jis ved\xc4\x97 nekalt\xc4\x85j\xc4\x85 vestal\xc4\x99 Akvilij\xc4\x85 Sever\xc4\x85, sukeldamas didel\xc4\xaf \xc5\xbemoni\xc5\xb3 pasipiktinim\xc4\x85. Jis sak\xc4\x97, kad i\xc5\xa1 \xc5\xa1itos santuokos tur\xc4\x97s \xe2\x80\x9edievi\xc5\xa1kus vaikus\xe2\x80\x9c. \xc5\xa0ventykla (Elagabaliumas) El-Gabal juodam k\xc5\xabginiam meteoritui buvo pastatyta Palatino kalvos rytin\xc4\x97j pus\xc4\x97j ir jo liekanos i\xc5\xa1liko iki dabar. Kalb\xc4\x97damas apie akmen\xc4\xaf Herodianas sak\xc4\x97: \xe2\x80\x9e\xc5\xa1is akmuo garbinamas tarsi b\xc5\xabt\xc5\xb3 pasi\xc5\xb3stas i\xc5\xa1 dangaus. Ant jo yra kelios i\xc5\xa1siki\xc5\xa1usios dalel\xc4\x97s ir \xc5\xbeym\xc4\x97s, kurios \xc5\xbemon\xc4\x97ms nurodomos, kad \xc5\xbemon\xc4\x97s tik\xc4\x97tu tai esant grubiu saul\xc4\x97s pie\xc5\xa1iniu, nes taip jie jas mato\xe2\x80\x9c. Kad tapt\xc5\xb3 El-Gabal auk\xc5\xa1\xc4\x8diausiuoju \xc5\xbeyniu, Elagabalas apsipjaust\xc4\x97. Herodianas teigia, kad Elagabalas vert\xc4\x97 senatorius \xc5\xbei\xc5\xabr\xc4\x97ti kaip jis \xc5\xa1oka apie Al-Gabal altori\xc5\xb3 pagal b\xc5\xabgn\xc5\xb3 ir l\xc4\x97k\xc5\xa1\xc4\x8di\xc5\xb3 garsus ir kiekvienos vasaros saul\xc4\x97gr\xc4\xaf\xc5\xbea tapo dideliu festivaliu El-Gabal populiarumui liaudyje didinti d\xc4\x97l pla\xc4\x8diai dalijamo maisto.\n_START_SECTION_\nOrientacija\n_START_PARAGRAPH_\nElagabalo seksualin\xc4\x97 orientacija ir lytinis identitetas yra daugyb\xc4\x97s debat\xc5\xb3 \xc5\xa1altinis. Elagabalas ved\xc4\x97 ir i\xc5\xa1siskyr\xc4\x97 su penkiom moterim, trys i\xc5\xa1 j\xc5\xb3 \xc5\xbeinomos. Jo pirmoji \xc5\xbemona buvo Julija Kornelija Paula, antroji\xc2\xa0\xe2\x80\x93 vestal\xc4\x97 Julija Akvilija Severa. Tai skandalingas Romos \xc4\xafstatym\xc5\xb3 ir tradicij\xc5\xb3, teigian\xc4\x8di\xc5\xb3, kad kiekviena vestal\xc4\x97, tur\xc4\x97jusi lytini\xc5\xb3 santyki\xc5\xb3, privalo b\xc5\xabti palaidota gyva, pa\xc5\xbeeidimas. Per metus jis j\xc4\x85 apleido ir ved\xc4\x97 Anij\xc4\x85 Faustin\xc4\x85, Marko Aurelijaus palikuon\xc4\x99 ir Elagabalo nuteisto mirti \xc5\xbemogaus na\xc5\xa1l\xc4\x99. Iki met\xc5\xb3 pabaigos jis sugr\xc4\xaf\xc5\xbeo pas Sever\xc4\x85, bet pagal to meto senatori\xc5\xb3 ir istorik\xc4\x85 Kasij\xc5\xb3 Dion\xc4\x85, jo pastoviausi santykiai buvo su karietos vadeliotoju Hierokliu. Dionas taip pat ra\xc5\xa1\xc4\x97, kad Elagabalas m\xc4\x97go: \xe2\x80\x9estov\xc4\x97ti nuogas\xe2\x80\xa6 prie jo kambari\xc5\xb3 dur\xc5\xb3 r\xc5\xabmuose, kaip daro prostitut\xc4\x97s, ir purtyti u\xc5\xbeuolaid\xc4\x85 ant auksini\xc5\xb3 \xc5\xbeied\xc5\xb3, kai sald\xc5\xbeiu tirpstan\xc4\x8diu balsu jis si\xc5\xablydavosi praeiviams\xe2\x80\x9c._NEWLINE_Herodianas komentuoja, kad Elagabalas i\xc5\xa1paikino savo ger\xc4\x85 i\xc5\xa1vaizd\xc4\x85 d\xc4\x97v\xc4\x97damas per daug makia\xc5\xbeo. \xc5\xa0iuolaikiniai autoriai j\xc4\xaf laiko transeksualu, kuris \xe2\x80\x9ed\xc5\xbeiaugiasi vadinamas ponia, Hieroklio karaliene\xe2\x80\x9c ir sakoma, kad jis pasi\xc5\xabl\xc4\x97 pus\xc4\x99 Romos imperijos daktarui, kuris gal\xc4\x97t\xc5\xb3 j\xc4\xaf apr\xc5\xabpinti moteri\xc5\xa1kom genitalijom.'